Vojtech Mihálik

Vojtech Mihálik (* 30. marec 1926, Dolná Streda – † 3. november 2001, Bratislava) bol slovenský básnik, prekladateľ, publicista a politik.

 Životopis 
Narodil sa v robotníckej rodine v Dolnej Strede a vzdelanie získaval v Seredi, Trnave a na filozofickej fakulte Univerzity Komenského v Bratislave, kde študoval odbor slovenčinafilozofia.

Po ukončení vzdelávania pracoval ako redaktor; v rokoch 19491950 vo vydavateľstve Kniha a v rokoch 19501951 vo vydavateľstve Slovenský spisovateľ; v rokoch 19521954 vo vojenskom časopise Československý voják, kde pôsobil počas základnej vojenskej služby. V rokoch 19541959 bol tajomníkom Zväzu slovenských spisovateľov a v rokoch 19651967 bol prvým tajomníkom a predsedom tohto zväzu. V rokoch 19601964 sa vrátil do vydavateľstva Slovenský spisovateľ ako šéfredaktor, v rokoch 19681969 sa venoval výhradne literárnej činnosti, v rokoch 19711973 pracoval ako odborný poradca pri predsedníctve vlády, v rokoch 19741977 sa opäť pokúsil venovať výhradne svojej literárnej tvorbe a v rokoch 19771985, keď odišiel do dôchodku, bol riaditeľom vydavateľstva Slovenský spisovateľ.

Okrem týchto zamestnaní sa angažoval i politicky. V rokoch 19641981 bol poslancom Slovenskej národnej rady, v rokoch 19691971 poslancom Federálneho zhromaždenia a v rokoch 19661981 bol členom Ústredného výboru Komunistickej strany Slovenska.

Dlhé roky sa v Novom slove mladých, prílohe Nového slova, venoval mladým adeptom poézie, z ktorých chcel vychovať básnikov ozajstného komunistického razenia. Viacerí neskôr publikovali básnické zbierky v knižnej podobe, no iba 34 ostali v literárnom živote natrvalo. Mihálik zo svojej pozície „komunistického pápeža poézie na Slovensku“ bránil priamymi zákazmi i sprostredkovanými cez ÚV KSS v publikovaní viacerým básnikom vtedajšej mladšej a strednej generácie, napr. Ivanovi Štrpkovi, Štefanovi Moravčíkovi, Milanovi Richterovi, Jánovi Švantnerovi, ktorí pre jeho politické zásahy boli sčast, alebo úplne vylúčení z literárneho života 70. rokov 20. storočia a niektorí až do konca 80. rokov.

Slovenská spisovateľka Daniela Kapitáňová v rozhovoroch v 10. rokoch 21. storočia spomenula sexuálne obťažovanie, ku ktorému malo zo strany Vojtecha Mihálika údajne dôjsť v 70. rokoch pri stretnutí ohľadom jej tvorby. 

 Tvorba 
Písať básne začal vo svojich štrnástich rokoch, keď bol žiakom trnavského gymnázia a svoje diela uverejňoval v časopisoch Plameň, Rozvoj, Nový svet a Elán. Knižne debutoval v roku 1947 zbierkou Anjeli. Svojimi dielami otvorene podporoval myšlienky komunizmu a kritizoval kapitalizmus. Vyjadril i svoj odpor voči hrozbe vojnového konfliktu. V sociálne zameranej lyrike si všímal predovšetkým neradostné osudy žien – vdov, opustených a bezdetných žien, starých židoviek –, ktorých životy kruto poznačila vojna. Okrem vlastnej tvorby sa venoval aj prekladaniu antickej, gréckej a rímskej literatúry (Sofokles, Aristofanes, Publius Ovidius Naso), poľskej poézie (Julian Tuwim, Stanisław Jerzy Lec a i.), ale tiež talianskej, francúzskej a americkej literatúry.

 Ukážky z tvorby 

 Vzbúrený Jób 
{| align="center"
|-
|Pri narodení – svet dobijem,
|-
|pri umieraní – iba otvorené vyvrátené dlane. 
|-
| Nič som nezískal, s prázdnymi rukami odchodím.
|-
|...udiera prvý mrázik a murár nemá roboty 
|-
| a brána cukrovaru nedvíha železné krídla,
|-
| nepriplávali plte z Horniakov.
|-
| Odchádzam s prázdnym náručím,
|-
| s prázdnou kapsou sa vrátim.
|-
|  
|-
|Polosen tečie, prćhne, uniká, kým do mozgu sa hviezdna salva rúti,
|-
| škrípe mi tvoja pieseň ako piesok v zuboch, mám plné hrdlo tvojej smrti.
|-
| Po piatich dňoch už nastupujú červy.
|-
|Jak rušen pískajú a tunelmi zeme sa valia, odborne prezerajú rakvu,
|-
| v ktorej spíš a mľaskaním rušia tvoju tíš.
|-
|}

 Ocenenia 
 1953 a 1960 – štátna cena Klementa Gottwalda
 1976 – nositeľ Radu práce
 1966 – zaslúžilý umelec
 1978 – národný umelec

 Tvorba  

 Poézia 
 1947 – Anjeli  1950 – Plebejská košeľa  1952 – Spievajúce srdce  1953 – Ozbrojená láska  1955 – Neumriem na slame 1960 – Archimedove kruhy  1963 – Vzbúrený Jób  1963 – Tŕpky  1964 – Appassionata  1965 – Útek za Orfeom  1966 – Sonety pre tvoju samotu  1968 – Rekviem, báseň  1969 – Čierna jeseň  1975 – Trinásta komnata  1978 – Posledná prvá láska  1981 – Erotikon  1983 – Účasť  1985 – Básne a vyznania  1986 – Slnečný čas  1987 – Nárek  1989 – Impertinencie a iné smútky  1989 – Pakľúčová dierka  1990 – Velebný pán z Maduníc  1992 – C. k. musicus Mozart  1996 – Rodisko  1998 – Bájky na podvečer, čiže Malý živočíchopis  Výber z poézie 
 1957 a 1971 – Lyrika
 1973 / 1974 – Básne I-II
 2015 Litánie loretánske a iné básne (doposiaľ nepublikované básne z rokov 1941 – 1948, zostavil Peter Tollarovič)

 Pre deti a mládež 
 1962 – Kým ja spinkám Publicistika 
 1973 – Človek proti slepote Preklady 
 1955 – Julian Tuwim: V čase kvetov  1964 – Publius Ovidius Naso: Lieky proti láske 1965 – Sofokles: Vládca Oidipus 1965 – Lawrence Ferlinghetti: Smutná nahá jazdkyňa (Ján Vilikovský)
 1970 – Aristofanes: Lysistrata 1970 / 1972 – Publius Ovidius Naso: Umenie milovať I – III
 1974 – Sofokles: Vládca Oidipus 1976 – Julian Tuwim: Vzdialený tiger 1980 – Molière: Škola žien, Učené ženy, Tartuffe, Mizantrop 1980 – Sapfó: Piesne 1981 – Fráňa Šrámek: Raport 1982 – Petr Bezruč: Sliezske piesne 1986 – Euripides: Médea 1989 – Jiří Wolker: Básnické dielo 1996 – Aischylos: Oresteia. Prikovaný Prometeus 1979 – Preklady, výber z prekladov

 Referencie 

 Iné projekty 

 Externé odkazy 

 Diela Vojtecha Mihálika v súbornom katalógu Slovenskej národnej knižnice
NAVRÁTIL, Martin. Pramene rannej poézie Vojtecha Mihálika (Varianty, revízie, interpretácie).'' Bratislava: VEDA, 2019. 205 s. ISBN 978-80-224-1776-1.

Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí básnici
Kategória:Slovenskí prekladatelia
Kategória:Česko-slovenskí zaslúžilí umelci
Kategória:Česko-slovenskí národní umelci
Kategória:Poslanci česko-slovenského Federálneho zhromaždenia
Kategória:Poslanci SNR
Kategória:Politici KSČ
Kategória:Členovia Ústredného výboru Komunistickej strany Česko-Slovenska
Kategória:Predsedovia Snemovne národov Federálneho zhromaždenia
Kategória:Laureáti Ceny Jána Hollého
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Dolnej Stredy